CELEX: 62003TO0292
Language: fi
Date: 2004-04-22 00:00:00
Title: Yhteisöjen ensimmäisen oikeusasteen tuomioistuimen määräys (toinen jaosto) 22  päivänä huhtikuuta  2004. # Messe Berlin GmbH vastaan Sisämarkkinoiden harmonisointivirasto (tavaramerkit ja mallit) (SMHV). # Yhteisön tavaramerkki - Rekisteröinnin osittainen epääminen - Hakemuksen peruuttaminen - Lausunnon antamisen raukeaminen. # Asia T-292/03.

Asia T-292/03
      Messe Berlin GmbH
      vastaan
      sisämarkkinoiden harmonisointivirasto (tavaramerkit ja mallit) (SMHV)
      Yhteisön tavaramerkki − Rekisteröinnin osittainen epääminen − Hakemuksen peruuttaminen − Lausunnon antamisen raukeaminen
      Yhteisöjen ensimmäisen oikeusasteen tuomioistuimen määräys (toinen jaosto) 22.4.2004 
      Määräyksen tiivistelmä
      Yhteisön tavaramerkki – Valitusmenettely – Tavaramerkin rekisteröintihakemusta koskevasta valituslautakunnan päätöksestä nostettu
            kanne – Kyseisen hakemuksen peruuttaminen – Kohdetta vaille jäänyt kanne – Lausunnon antamisen raukeaminen
      (Ensimmäisen oikeusasteen tuomioistuimen työjärjestyksen 113 artikla)
      Sisämarkkinoiden harmonisointivirastolle (tavaramerkit ja mallit) esitetyn yhteisön tavaramerkin rekisteröintihakemuksen peruuttaminen
         merkitsee sitä, että tätä hakemusta koskevasta viraston valituslautakunnan päätöksestä ensimmäisen oikeusasteen tuomioistuimessa
         nostettu kanne on jäänyt vaille kohdetta, joten ensimmäisen oikeusasteen tuomioistuimen lausunnon antaminen asiassa raukeaa.
      
      (ks. 3 kohta)
YHTEISÖJEN ENSIMMÄISEN OIKEUSASTEEN TUOMIOISTUIMEN MÄÄRÄYS (toinen jaosto)
      22 päivänä huhtikuuta 2004 (*)
      
      Yhteisön tavaramerkki – Rekisteröinnin osittainen epääminen – Hakemuksen peruuttaminen – Lausunnon antamisen raukeaminen
      Asiassa T-292/03,
      Messe Berlin GmbH, kotipaikka Berliini (Saksa), edustajinaan asianajajat R. Lange ja E. Schalast, 
      
      kantajana,
      vastaan
      sisämarkkinoiden harmonisointivirasto (tavaramerkit ja mallit) (SMHV), asiamiehinään I. Mayer ja G. Schneider,
      
      vastaajana,
      jossa kantaja vaatii ensimmäisen oikeusasteen tuomioistuinta kumoamaan SMHV:n toisen valituslautakunnan 5.6.2003 tekemän ratkaisun
         (asia R 646/2001-2), joka koski hakemusta sanamerkin HOMETECH rekisteröimiseksi yhteisön tavaramerkiksi,
      
      
      EUROOPAN YHTEISÖJEN ENSIMMÄISEN OIKEUSASTEEN TUOMIOISTUIN (toinen jaosto),
      toimien kokoonpanossa: jaoston puheenjohtaja J. Pirrung sekä tuomarit A. W. H. Meij ja N. J. Forwood, 
      kirjaaja: H. Jung,
      on antanut seuraavan
      määräyksen
      1       Kantaja on ilmoittanut ensimmäisen oikeusasteen tuomioistuimelle tähän tuomioistuimeen 10.12.2003 jättämällään kirjeellä,
         että se on peruuttanut yhteisön tavaramerkin rekisteröintiä koskevan hakemuksen, ja todennut, että sen mukaan lausunnon antaminen
         tässä asiassa raukeaa. Se ei ole esittänyt oikeudenkäyntikuluja koskevia vaatimuksia.
      
      2       Virasto on ilmoittanut suostumuksensa lausunnon antamisen raukeamisesta koskevaan vaatimukseen ensimmäisen oikeusasteen tuomioistuimeen
         27.1.2004 jättämällään kirjeellä. Se ei ole esittänyt oikeudenkäyntikuluja koskevia vaatimuksia.
      
      3       Työjärjestyksen 113 artiklan mukaisesti riittää näin ollen, kun todetaan, että koska rekisteröintihakemus on peruutettu, tästä
         kanteesta on tullut perusteeton. Tästä seuraa, että lausunnon antaminen asiassa raukeaa (ks. vastaavasti asia T‑10/01, Lichtwer
         Pharma v. SMHV – Biofarma (Sedonium), määräys 3.7.2003, 16−18 kohta, ei vielä julkaistu oikeustapauskokoelmassa).
      
      4       Työjärjestyksen 87 artiklan 6 kohdassa määrätään, että jos lausunnon antaminen asiassa raukeaa, ensimmäisen oikeusasteen tuomioistuin
         määrää oikeudenkäyntikuluista harkintansa mukaan.
      
      5       Koska virasto ei tässä tilanteessa ole esittänyt oikeudenkäyntikuluja koskevia vaatimuksia, ensimmäisen oikeusasteen tuomioistuin
         katsoo, että kumpikin asianosainen on velvoitettava korvaamaan omat oikeudenkäyntikulunsa.
      
      Näillä perusteilla
      YHTEISÖJEN ENSIMMÄISEN OIKEUSASTEEN TUOMIOISTUIN (toinen jaosto)
      on määrännyt seuraavaa:
      1)      Lausunnon antaminen asiassa raukeaa.
      2)      Kumpikin asianosainen vastaa omista oikeudenkäyntikuluistaan.
      Annettiin Luxemburgissa 22 päivänä huhtikuuta 2004.
      
               H. Jung 
            
             
            
                     J. Pirrung
            
         
               kirjaaja 
            
             
            
                     jaoston puheenjohtaja
            
         * Oikeudenkäyntikieli: saksa.